Shkodër-Pultin roomalaiskatolinen arkkihiippakunta

Shkodër-Pultin roomalaiskatolinen arkkihiippakunta () on katolinen arkkihiippakunta Albaniassa. Sen keskuspaikka on Shkodër. 

Hiippakunta perustettiin Skodran eli Skutarin hiippakuntana vuonna 345. 14. maaliskuuta 1867 hiippakunta korotettiin Shkodërin arkkihiippakunnaksi. 25. tammikuuta 2005 siihen yhdistettiin Pultin hiippakunta, jolloin arkkihiippakunnan nimeksi muutettiin Shkodër-Pultin arkkihiippakunta.

Vuonna 2017 arkkihiippakuntaan kuului 43 seurakuntaa, joissa oli yhteensä 167 000 jäsentä. Nämä muodostivat 66,7% arkkihiippakunnan alueen väestöstä. Arkkihiippakunnan johtamaan kirkkoprovinssiin kuuluvat myös Lezhën hiippakunta ja Sapën hiippakunta.

Lähteet

Katso myös 
Katolinen kirkko Albaniassa

Aiheesta muualla 
Arkkihiippakunnan kotisivut 

Kristinusko Albaniassa
Katolisen kirkon hiippakunnat